पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिमी सिंहभूम के कुमारडुंगी थाना क्षेत्र के पंचायत छोटा रायकमन गांव के टोला उलीपी में शुक्रवार देर शाम आकाशीय बिजली की चपेट में आने से एक अधेड़ की मौत हो गई। वो अपने घर के बाहर दोस्तों के साथ बैठा था। इसी दरम्यान बारिश शुरू हो गई और वो एक इमली के पेड़ के नीचे छिप गया। जबकि उसके बाकि दोस्त दूसरी जगह छिप गए। आकाशीय बिजली पेड़ पर गिरी और अधेड़ की मौके पर ही मौत हो गई।
मृतक की पहचान सुपाय हेम्ब्रम के रूप में की गई। बारिश रुकने के बाद इस घटना की सूचना मिलते ही लोगों की भीड़ मौके पर उमड़ पड़ी। वहीं, इस घटना के बाद से पीड़ित परिजनों का रो-रोकर बुरा हाल हो गया है।
बताते चलें कि झारखंड में काल बैसाखी का असर दिखने लगा है। दाे दिनाें से राज्य के कई इलाकाें में बारिश हो रही है। आसमान बादलाें से ढंका है। शुक्रवार काे शाम कई जिलों में 5:20 बजे ही रात जैसा अंधेरा छा गया। करीब 60 किलाेमीटर प्रति घंटे की रफ्तार से आंधी चली। बिजली भी कड़की। माैसम विभाग के रांची केंद्र के मुताबिक काल बैसाखी के कारण ही माैसम में ऐसा बदलाव हुआ है। इसका असर दाे-तीन दिन तक दिखेगा। दाेपहर बाद माैसम बदलेगा और तेज हवा के साथ बारिश हाेगी। काेल्हान पर इसका ज्यादा असर दिखेगा।
क्या है काल बैसाखी
ग्रीष्म ऋतु में अप्रैल से मई में पूर्वी भारत में मेघ गर्जना, आकाशीय बिजली गिरना और तेज हवा का चलना आम मौसमी घटना है, जिसे काल बैसाखी या नार्वेस्टर कहते हैं। काल बैसाखी का असर बिहार, झारखंड, पश्चिम बंगाल व ओडिशा में देखने को मिलता है। इसका अधिकतर समय वैशाख माह में पड़ता है। इसलिए इसका नाम काल बैसाख पड़ गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva zho_Hant eng_Latn